TISCO เซ็นยุติความร่วมมือ “บล.ที่ปรึกษาการลงทุนดอยซ์ ทิสโก้” มีผล 9 ก.ย.นี้
TISCO เซ็นยุติความร่วมมือ "บล.ที่ปรึกษาการลงทุนดอยซ์ ทิสโก้" มีผล 9 ก.ย.นี้ ยัน “บล.ทิสโก้” ยังให้บริการนายหน้าซื้อขายหลักทรัพย์-บทวิเคราะห์หลักทรัพย์แก่ลูกค้าตามปกติ
TISCO เซ็นยุติความร่วมมือ "บล.ที่ปรึกษาการลงทุนดอยซ์ ทิสโก้" มีผล 9 ก.ย. ยัน “บล.ทิสโก้” ยังให้บริการนายหน้าซื้อขายหลักทรัพย์-บทวิเคราะห์แก่ลูกค้าตามปกติ
4 ก.ย. 2562

บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO แจ้งว่า บริษัท และบริษัทหลักทรัพย์ ทิสโก้ (บริษัทย่อยในกลุ่มทิสโก้) ได้ลงนามในข้อตกลงยุติความร่วมมือในบริษัทร่วมทุน “บริษัทหลักทรัพย์ที่ปรึกษาการลงทุนดอยซ์ ทิสโก้ จำกัด” (บริษัทร่วมทุนระหว่างบล.ทิสโก้ และกลุ่มธนาคารดอยซ์แบงก์ ตามวัตถุประสงค์เพื่อดำเนินธุรกิจภายใต้ใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุนในประเทศไทย โดยข้อตกลงดังกล่าวจะมีผลตั้งแต่วันที่ 9 ก.ย.2562 เป็นต้นไป
ทั้งนี้ ภายหลังการยุติความร่วมมือในบริษัทร่วมทุนดังกล่าว บล.ทิสโก้ ยังคงดำเนินการให้บริการนายหน้าซื้อขายหลักทรัพย์ และบทวิเคราะห์หลักทรัพย์แก่ลูกค้าทุกกลุ่มอย่างต่อเนื่องและครบถ้วนตามปกติ